**УНИВЕРЗИТЕТ У БЕОГРАДУ**

**ФАКУЛТЕТ ОРГАНИЗАЦИОНИХ НАУКА**

**Јове Илића 154, 11000 Београд**

**ИЗБОРНОМ ВЕЋУ ФАКУЛТЕТА ОРГАНИЗАЦИОНИХ НАУКА   
УНИВЕРЗИТЕТА У БЕОГРАДУ**

**Предмет:** Извештај Комисије о пријављеним кандидатима за избор сарадника у звање сарадника у настави за ужу научну област *Финансијски менџмент, рачуноводство и ревизија*.

Одлуком Изборног већа Универзитета у Београду - Факултета организационих наука, 05-02 број 4/49 од 26.09.2018. године, именовани смо за чланове Комисије за припрему Извештаја за избор сарадника у настави за ужу научну област *Финансијски менаџмент, рачуноводство и ревизија*, на одређено време од годину дана, са пуним радним временом. На основу увида у достављени конкурсни материјал, Комисија упућује Декану и Изборном већу Факултета следећи:

**ИЗВЕШТАЈ**

Конкурс за избор једног сарадника у звање сарадника у настави за ужу начну област *Финансијски менаџмент, рачуноводство и ревизија*, објављен је у огласним новинама Националне службе за запошљавање „Послови“ бр. 797 од 03. 10. 2018. године.

У предвиђеном року пријавио се кандидат **Жељко Спасенић** .

**ПОДАЦИ О КАНДИДАТУ**

1. **ЖЕЉКО СПАСЕНИЋ**

**Биографски подаци и подаци о образовању**

**Жељко Спасенић** је рођен 25.08.1989. године. Основну школу завршио на Златибору 2004. године као ђак генерације и носилац Вукове дипломе. Средњу Економску школу завршио 2008. године у Ужицу као ђак генерације. У четвртој години средње школе заузео прво место на републичком такмичењу из Пословне економије уз освојених максималних 100 поена. Економски факултет Универзитета у Београду, уписао 2008. године а дипломирао 2012. године као студент генерације уз просечну оцену 9,93 на смеру Рачуноводство, ревизија и пословне финансије, модул Рачуновнодство и ревизија.

Добитник већег броја награда и стипендија током студија укључујући стипендију Доситеја и награду Савеза рачуновођа и ревизора Србије за изузетан успех постигнут у оквиру групе рачуноводствених предмета. У току треће године студија учествовао на прeдавањима, радионицама и пракси у оквиру летењег универзитету Danubia, под покровитељством Erste group, а који је организован на економским факултетима у Букурешту, Будимпешти, Прагу, Братислави и Бечу.

**Радно и наставно искуство**

Кандидат је током две године изводио наставу на часовима вежби на Економском факултету Универзитета у Београду из предмета *Основи економије* и *Економика предузећа*. Од 2014. године запослен у Ерсте банци на позицији финансијског аналитичара за велике привредне субјекте. Каријеру наставио у UniCredit банци на позицији менаџера ризика за средња предузећа и општине а након тога у Societe Generale банци на позицији менаџера ризика за велике привредне субјекте, инфраструктурне пројекте и структурна финансирања.

Кандидат је као менаџер ризика ангажован на структурирању и одобравању сложених финансијских трансакција (LBO, пројекти јавно-приватног партнерства, мерџери и аквизиције) и изведених банкарских производа (финансијски деривати). Исти посао је обављао у Societe Generale Express банци у Софији. Од 2018. године је запослен у Аdacta-i као Microsoft Navision консултант са доминантим фокусом на финансијски модул ЕРП програма, тј. модула намењеног књиговодственом обухватању пословних промена клијента у складу са MRS, финансијском извештавању у складу са МRS и локалном регулативом, финансијској анализи и свеобухватном планирању и контроли пословања предузећа. Од 2018. године је студент мастер академских студија на Факултету организационих наука Универзитета у Београду на смеру Финансијски менаџмент, контрола и менаџерско рачуноводство.

1. **ЗАКЉУЧАК И ПРЕДЛОГ КОМИСИЈЕ**

На основу увида у достављену документацију, Комисија је констатовала да кандидат ***Жељко Спасенић***, задовољава све услове предвиђене Статутом Факултета организационих наука и Закона о високом образовању за избор у звање сарадника у настави за ужу наставну област Финансијски менаџмент, рачуноводство и ревизија, на одређено време у трајању од jeдне године са пуним радним временом, и са задовољством предлаже Изборном већу Факултета организационих наука да се Жељко Спасенић, изабере у звање сарадника у настави за ужу научну област Финансијски менаџмент, рачуноводство и ревизија.

У Београду, 26. октобар 2018. године

**ЧЛАНОВИ КОМИСИЈЕ:**

1. др Слађана Бенковић, редовни проф. ФОН-а - председавајући

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. др Весна Богојевић Арсић, редовни проф.ФОН-а - члан

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. др Предраг Станчић, редовни проф. Економског факултета у Крагујевцу - члан

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_